पाएं अपने शहर की ताज़ा ख़बरें और फ्री ई-पेपरडाउनलोड करें
तेजी से बढ़ रहे कोरोना संक्रमण के बीच बुधवार से पूरे सूबे में 15 मई तक लॉकडाउन लगा दिया गया है। 5 से 15 मई तक पूरी तरह लॉकडाउन रहेगा। हालांकि आवश्यक सेवाओं को लॉकडाउन से बाहर रखा गया है। कुछ सेवाओं के लिए खुलने और बंद होने का समय निर्धारित कर दिया गया है। बुधवार से लॉकडाउन की घोषणा होते ही मंगलवार को बाजार में अफरातफरी मची रही। कोरोना वायरस की दहशत के बीच लॉक डाउन होने की घोषणा के बाद लोग ज्यादा पैनिक हो रहे थे। एकाएक अनाज,राशन मंडी, दवा और सब्जी की दुकानों में भीड़ बढ़ने लग गई। हड़बड़ी में लोग सोशल डिस्टेंसिंग भी भूल गए। हालांकि सरकार ने इस बार किराना की दुकानों को सुबह 7 बजे से 11 बजे तक खोलने की ही छूट दी है। इसके बावजूद लोगों में सामान की किल्लत का डर पैदा हो गया। लोगों में लॉक डाउन आगे बढ़ने की भी आशंका दिखी। नतीजा यह रहा कि लोग हड़बड़ी में 5 किलो से लेकर 40 किलो तक कि बोरी की थोक खरीदारी करते देखे गए। लोगों ने बड़ी मात्रा में प्याज, आलू और टमाटर सहित अन्य सब्जियों की भी खरीदारी शुरू कर दी। लोगो की हड़बड़ाहट के चीजों की कीमतों पर भी खासा असर देखा गया। दुकानदारों द्वारा ज्यादा दाम वसूलने की भी शिकायत मिली। अपने-अपने घरो में प्रति दिन खपत के अनुसार सभी लोग सामान स्टॉक करना चाह रहे थे। पीछे पहुंचने वाले ग्राहकों को सामान लेने के लिए घंटों इंतजार करना पड़ रहा था। हलांकि जिन लोगों को कम मात्रा में सामान लेना है वे खुदरा दुकान से भी खरीदारी कर रहे थे। अचानक भीड़ बढ़ जाने के कारण दुकानदार भी परेशान रहे।
पर्याप्त मात्रा में है सामान उपलब्ध
डीएम योगेंद्र सिंह ने लोगों से अपील करते हुए कहा है कि किसी भी अफवाह के चलते अपनी नेक कमाई को महंगी चीजें खरीदकर खराब न करें। जरूरत के अनुसार ही खरीदारी करें। उन्होंने कहा कि दुकानों में भीड़ लगाने से संक्रमण का खतरा भी है। उन्होने कहा कि निर्धारित समय सीमा के तहत जरूरी सभी दुकानें रोज खुलेगी। उ जिले में पर्याप्त मात्रा में सभी सामान उपलब्ध है। हड़बड़ाने की कोई जरूरत नही है।
अनाज मंडी में रही भीड़
लोगों ने दालें, चावल, आटा, तेल आदि की खरीदारी की। बाजार में इन चीजों की कमी के चलते ब्लैक मार्केटिंग भी देखी गई।
मनमानी : सब्जी के दाम बढ़े
लोगों ने थोक में सब्जी खरीदनी शुरू की तो कई दुकानदारों ने सब्जी के दाम कई गुणा बढ़ा दिए। सब्जी दुकानदारों ने मनमानी कीमत वसूलनी शुरू कर दी। हालांकि यह स्थिति ज्यादा देर नहीं रही। कुछ दुकानदारों ने सहित कीमत लेना शुरू कर दिया। जिसके बाद दूसरे दुकानदार भी सही कीमत पर बेचने को मजबूर हो गए। डीएम ने अधिकारियों को सब्जी मंडी व किराना दुकानों पर नजर रखने के निर्देश दिए।
हिदायत : कालाबाजारी नहीं करने की चेतावनी
डीएम ने कहा कि लॉकडाउन का मकसद भीड़ को एकत्र होने से रोकना है न कि आवश्यक वस्तुओं की आपूर्ति बंद करना। उन्होने कहा कि सुबह 7 बजे से 11 बजे तक जेनरल स्टोर,सब्जी-फल, दूध आदि की दुकानें नियमित रूप से खुलेंगी। किराना सहित किसी भी सामान की कालाबाजारी करने वालो के विरुद्ध कानूनी कार्रवाई की जाएगी। उन्होने होल सेलर और खुदरा दुकानदारों को सामान कालाबाजारी नहीं करने की चेतावनी दी है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva zho_Hant eng_Latn